**Veniți să luați lumină, că Eu am înviat!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veniți să luați lumină, că Eu am înviat!

Nici pic de remușcare nu îl schimonosește,

a lui clipire moale, nu-i grea de vreun regret,

trăindu-și viața-n pofte, el face ce poftește

simțindu-se îndreptățit la faimă și respect.

De-a lumii-nalte titluri e colecționar

și-o groază de onoruri i-atârnă-n panoplie,

el este-n centrul lumii, măreț vizionar,

nimic nu mișcă-n lume, fără ca el să știe.

De multe recunoașteri e plină-a lui vitrină

și-o groază de onoruri i-atârnă-n panoplie,

dar, de prea multe titluri el a uitat să fie

și-n viața-i glorioasă, nici strop nu-i de lumină.

Nu are pe nimeni să-i fie mai aproape,

dar nu se simte singur, că sieși își ajunge,

nicio umbră-a vieții nu-i trece pe sub pleoape,

că sufletu-i de piatră nici nu știe-a plânge.

În mintea lui ca briciul, el este demiurgul,

cu el începe lumea, cu el se și sfârșește,

el este răsăritul și tot el este-amurgul,

întreagă-a lumii soartă prin el se săvârșește!

A coborât în lume din vârf de piramidă,

el este împăratul cu-obârșie divină,

pe umerii săi poartă o splendidă hlamidă,

și-n viața-i glorioasă, nu-i nici strop de lumină!

El e-mpăratul lumii, ce-a fost de mult prezis

și-n lume toți purta-vor al lui număr suprem,

iar cine nu îl poartă, purta-va greu blestem

la orice-n lumea asta, avea-va interzis!

El e-împăratul lumii ce-a coborât de-acolo

din vârful piramidei de unde vedea tot,

el este arhitectul, puternic ca Apolo,

el e-înțeleptul lumii, al lumii sacerdot!

Toți oamenii l-ascultă cu gurile căscate,

emfatica-i prestanță pe toți îi sfredelește,

el e-împăratul lumii, netemător de moarte,

ce pentru-ntreaga lume, destinul hotărăște!

El salvează lumea de criza cea mai neagră,

doar lui întreaga lume i se va supune,

și toată omenirea trebui-să-nțeleagă,

faptul că libertatea nu este-o opțiune!

Niciun mușchi nu mișcă pe fața-i împietrită,

cu sufletul de piatră, al lumii suveran,

vorbește cu emfază de-obârșia-i divină,

în sufletu-i de piatră nici strop nu-i de lumină!

că el e prințul beznei, puternicul Satan!

.........

Dar n-a uitat de lume, de oameni iubitor,

Cel ce-a spălat pe cruce, al lumii greu păcat,

iar glasul Lui se-aude și-acum, tânguitor,

cu vorba Lui cuminte, domoală, și blajină:

Veniți voi toți la Mine, că Eu am înviat,

Veniți voi toți la Mine, veniți să luați Lumină!